section_heading: Zračne snage
paragraph_text: Tuniške zračne snage osnovane su 1959., tri godine nakon što je Tunis proglasio nezavisnost od Francuske. Prvi avioni bili su školski treneri Saab 91 Safir koji su dostavljeni 1960., dok su kasnije još jednom kupljeni. Tuniške zračne snage opremile su se 1965. s prvim mlažnjacima u svojoj floti, Aermacchi MB-326. Između 1974. i 1978. dostavljeni su Aermacchi SF.260 za potrebe treninga pilota. U razdoblju između 1977. i 1978. Tunis je opremio 12 aviona Aermacchi MB-326KT za potrebe lakih jurišnih zadataka. 1985. Tuniške zračne snage su naručile 2 teretna aviona C-130 i 24 borbena lovca Northrop F-5E/F. 1995. od Češke je naručeno 12 naprednih trenera Aero L-59 Super Albatros i 3 transportna zrakoplova Let L-410 Turbolet. 1997. Tuniškim zračnim snagama je dostavljeno 3 transportna aviona C-130 iz SAD-a.